
[bookmark: _Toc177564262][bookmark: _Toc238559162]VARNOSTNA POLITIKA IN POLITIKA VARNOSTNE KULTURE URSJV

Poslanstvo URSJV je zagotavljati, da je preprečen ali omejen škodljiv vpliv ionizirajočega sevanja na ljudi in okolje ter da se viri ionizirajočega sevanja uporabljajo zgolj v miroljubne namene. URSJV svoje poslanstvo zagotavlja z izvajanjem upravnih, nadzornih, strokovnih in drugih nalog v zvezi z dejavnostmi, povezanimi z ionizirajočimi sevanji in miroljubno uporabo jedrske energije, z namenom, da je zagotovljeno, da je varnost na prvem mestu.
Za jedrsko varnost in varstvo pred sevanjem so odgovorni upravljavci jedrskih, sevalnih in manj pomembnih sevalnih objektov ter izvajalci sevalnih dejavnosti, vloga URSJV pa je zagotoviti, da je ta odgovornost v celoti zagotovljena in v skladu z zakonodajnimi zahtevami. URSJV zagotavlja, da so pri sprejemanju predpisov, izdajanju mnenj in dovoljenj ter pri odločanju v drugih upravnih zadevah, izvajanju nadzora in drugih nalog iz svoje pristojnosti, upoštevani primerni in razumni ukrepi za preprečitev škode za zdravje ljudi in radioaktivne kontaminacije življenjskega okolja. Odločitev o uvedbi sevalne dejavnosti je upravičena, če je korist za posameznika ali družbo zaradi te sevalne dejavnosti večja kot škoda za zdravje, ki bi jo prinesla uvedba.
Varnostna kultura na URSJV temelji na načelih in skupnih vrednotah, ki jih upoštevajo in spoštujejo vsi zaposleni in zagotavlja, da je izpolnjevanje poslanstva URSJV prva prioriteta pri izvajanju vseh dejavnosti URSJV. 
Razvoj varnostne kulture je bistvenega pomena za opravljanje nalog na URSJV kot tudi za vzdrževanje in izboljšanje varnosti v sevalnih in jedrskih ter manj pomembnih sevalnih objektih in pri imetnikih virov ionizirajočih sevanj. Varnostna kultura pomembno vpliva tudi na izboljšanje uspešnosti in učinkovitosti delovanja URSJV.
URSJV postavlja varnost na prvo mesto pri vseh svojih odločitvah, hkrati pa stalno išče načine za izboljšanje varnosti. URSJV si pri svojem delu stalno prizadeva spoštovati načela varnostne kulture kot skupne vrednote, ki smo jih prepoznali kot ključne za izvajanje našega poslanstva.
URSJV stalno gradi varnostno kulturo z odnosi med zaposlenimi in njihovem vključevanjem pri odločitvah, ki se nanašajo na varnost. 
URSJV razvija varnostno kulturo, ki:
· zagotavlja obvladovanje varnosti ljudi in okolja,
· zagotavlja, da upravljavci delajo skladno s predpisi in upravnimi zahtevami,
· pozitivno vpliva na varnostno kulturo upravljavcev jedrskih in sevalnih objektov ter imetnikov virov sevanja oziroma izvajalcev sevalnih dejavnosti,
· spodbuja transparentnost v zadevah, povezanih s sevalno in jedrsko varnostjo ter
· povečuje verodostojnost upravnega organa.
[bookmark: _Toc92354313]URSJV ima vzpostavljeno okolje, ki zaposlene spodbuja k iskanju rešitev, dobrih praks in nenehnemu učenju, spraševanju in iskanju skupnih rešitev, dobri komunikaciji in prenosu informacij. Zaposlene na URSJV se ne krivi zaradi nenamernih napak, ampak se jih spodbuja, da o morebitnih napakah ali odstopanjih poročajo svobodno in brez strahu. 

SPOŠTOVANJE NAČEL VARNOSTNE KULTURE NA URSJV
[bookmark: _Toc92354314]Načela varnostne kulture na URSJV morajo spoštovati vsi zaposleni URSJV ter tudi pooblaščene organizacije in ostali zunanji izvajalci, s katerimi URSJV sodeluje.
[bookmark: _Hlk97878444]Varnost je jasno pričakovana vrednota
Kakovost vodenja in dejavnosti vodstva so temeljnega pomena za izvajanje varnostne kulture.
Vodstvo URSJV je odgovorno za izpolnitev poslanstva URSJV. Zavezanost varnosti in varnostna kultura sta opredeljeni v poslovni politiki URSJV, poslanstvu, viziji in vrednotah, kjer je varnost postavljena na prvo mesto, kar se odraža v dokumentaciji, komunikaciji, odločitvah in pri razporejanju virov. Vodstvo URSJV stalno dokazuje zavezanost k varnosti s svojim zgledom, obnašanjem, postavljanjem prioritet, odločanjem ter spoštovanjem in širjenjem politike URSJV, poslanstva, vizije in vrednot.
Vsak posameznik se zaveda, da je upoštevanje varnosti vključeno v vse dejavnost ter da je vodenje, ki je zavezano k varnosti, na URSJV sprejeto in podprto. 
[bookmark: _Toc92354315][bookmark: _Hlk97878450]Jasen odnos vodstva do varnosti
Vodstvo URSJV je zgled vsem sodelavcem na URSJV in spodbuja ter uveljavlja varno izvajanje vseh dejavnosti. Prizadeva si za odprto komunikacijo in zagotavlja kompetentnost zaposlenih. Odnos med vodstvom in zaposlenimi temelji na zaupanju. Vodstvo sproti rešuje morebitne probleme, pri izboljšanju varnosti pa skuša doseči aktivno vključevanje vseh zaposlenih. 
Prav tako vodstvo v vlogi voditelja kot tudi voditelji na vseh ravneh pomembno vplivajo na varnost s svojim ravnanjem, odločitvami, določitvijo prednostnih nalog in spodbudami. Voditelji stalno vrednotijo vse izražene poglede, dvome, ideje in pretehtajo različna mnenja.
Vsi zaposleni se zavedajo, da absolutna varnost ne obstaja. Za izboljšanje varnostne kulture je URSJV uvedel učenje na podlagi napak in dogodkov. 
[bookmark: _Toc92354316][bookmark: _Hlk97878456]Odgovornost za varnost je jasno določena
URSJV je v svojih dokumentih jasno določil vse odgovornosti in pooblastila v zvezi z izvajanjem svojih dejavnosti. Za varnost so osebno odgovorni vsi zaposleni na URSJV, ki jo morajo zagotavljati in ohranjati pri svojem delu. Osebno odgovornost za varnost zaposleni kažejo s spoštovanjem URSJV načel varnostne kulture in vrednot kot tudi s pravočasnim prepoznavanjem tveganj, ki jih zaznajo pri izvajanju svojih procesov oziroma dejavnosti. 
Posamezniki in delovne skupine se zavedajo, da se morajo o posameznih dejavnostih dogovarjati in jih usklajevati, tako znotraj organizacije, kot tudi z zunanjimi zainteresiranimi stranmi. 
Zaznana odstopanja so dolžni predstaviti svojim predpostavljenim oziroma osebam, ki so odgovorne za odločanje in ostalim zaposlenim, ki so povezani z izvajanjem dejavnosti. 
[bookmark: _Toc92354317][bookmark: _Hlk97878463]Varnost je vključena v vse procese
Vsi procesi URSJV, ključni, vodstveni in podporni, so vzpostavljeni na način, da je varnost vedno postavljena na prvo mesto pri njihovem izvajanju. Za izvajanje procesov so odgovorni skrbniki procesov, ki skrbijo, da vsi URSJV procesi delujejo kot celota. URSJV pripravlja zakonodajo, ki se redno pregleduje in, v primeru prepoznane potrebe, posodablja, sledi razvoju stroke in prepoznanimi dobrimi praksami v domovini in tujini. Na podlagi prepoznanih tveganj URSJV uveljavlja stopenjski pristop za izvajanje vseh svojih procesov in aktivnosti znotraj procesov. 
Na URSJV skrbimo, da imamo kakovostno dokumentacijo, na podlagi katere zaposleni enotno opravljajo svoje delo.
Vodstvo URSJV si prizadeva, da so za zaposlene vzpostavljeni dobri delovni pogoji, pri katerih je med vsemi zaposlenimi zaupanje. Poleg tega vodstvo URSJV spodbuja sodelovanje in timsko delo med zaposlenimi. Delo na URSJV je vnaprej načrtovano. Zaposleni na URSJV imajo potrebno znanje in razumevanje za delovne procese. 
[bookmark: _Toc92354318][bookmark: _Hlk97878469]URSJV ima v sklopu procesa Informacijska varnost vzpostavljeno tudi informacijsko varnostno kulturo, s katero želi zmanjšati informacijska tveganja in dvigniti raven informacijske varnosti.
Vzpostavljanje varnega in spoštljivega delovnega okolja
URSJV si prizadeva vzdrževati varno, vključujoče in profesionalno delovno okolje, kjer so spoštovanje, dostojanstvo in integriteta vsakega zaposlenega temelj medosebnih odnosov. Spodbujamo profesionalne, odprte in spoštljive odnose med sodelavci ter med zaposlenimi in vodstvom. V takem okolju lahko vsak posameznik učinkovito prispeva k uresničevanju skupnega poslanstva URSJV.
Na URSJV velja ničelna toleranca do vseh oblik nasilja, nadlegovanja, diskriminacije, ustrahovanja ali drugih neprimernih vedenj. Vodstvo URSJV je zavezano k takojšnjemu in ustreznemu obravnavanju vseh prijav ali pritožb zaposlenih, povezanih z neprimernim vedenjem, pri čemer se zagotavljata zaupnost postopkov in zaščita prijaviteljev pred morebitnimi povračilnimi ukrepi. 
Z vzdrževanjem varnega psihološkega in delovnega okolja URSJV prispeva k višji ravni zaupanja, sodelovanja in pripadnosti, kar je bistveno za krepitev varnostne kulture ter doseganje ciljev sevalne in jedrske varnosti.
Učeče okolje spodbuja razvoj varnosti
Zaposleni na URSJV so zavezani k učenju na podlagi izkušenj in uvajanju izboljšav za doseganje varnosti. URSJV se prilagaja stalno spreminjajočemu okolju z učenjem, neodvisnimi vrednotenji, samovrednotenji, proučevanjem nacionalnih in mednarodnih obratovalnih ter upravnih izkušenj, spremljanjem mednarodne zakonodaje in standardov ter s širjenjem dobrih praks in izmenjavo znanj.
Vodstvo URSJV zagotavlja sistematičen razvoj kompetenc zaposlenih.
URSJV ustvarja varno okolje, kjer si vsi zaposleni lahko izmenjujejo svoja mnenja, ideje, znanja in izkušnje ter se na tak način spodbuja spraševanje. Vzpodbuja se odprto poročanje o odstopanjih in napakah, zato je na URSJV vzpostavljeno okolje, v katerem se zaposlene ne obsoja in krivi za napake, ampak se na podlagi napak izvedejo korektivni ukrepi, na podlagi katerih se prepreči, da bi se napake ponovile.
URSJV si stalno prizadeva preprečiti samozadostnost pri zaposlenih. Zaposleni skušajo v naprej predvideti, kje bi se lahko pojavila kakršnakoli odstopanja ali napake in ves čas preverjajo, ali so obstoječi ukrepi še primerni oziroma optimalni za zagotavljanje varnosti. 

Ljubljana, september 2026							Igor Sirc
             direktor

